

**Madaras község Önkormányzatának**

**Polgármesterétől**

**6456 Madaras, Báthori u. 1.**

**Tel: 79/458-144 Fax: 79/458-084**

**phmadaras@enternet.hu**

—————————————————————————————————————

Tárgy: Költségvetési rendelet módosítása

**ELŐTERJESZTÉS**

**Madaras község Önkormányzatának Képviselő-testülete**

**2020. szeptember 9-én tartandó ülésére**

Az Önkormányzat gazdálkodásának I. félévi helyzetéről, az előirányzatok teljesítéséről az előterjesztés 1. melléklete szerinti tájékoztatást adjuk a Képviselő-testületnek.

Madaras község Önkormányzatának Képviselő-testülete a 2/2020. (III. 12.) önkormányzati rendeletben határozta meg az Önkormányzat 2020. évi költségvetését. A rendelet módosítására ez évben még nem került sor. Az előirányzatok változások átvezetéseként az előterjesztés melléklete szerinti rendelettervezet elfogadását javasoljuk a Képviselő-testületnek.

**INDOKOLÁS A RENDELETTERVEZETHEZ**

Az államháztartásról szóló 2011. évi CXCV. törvény 34. § (4) bekezdése értelmében:

(4) **A képviselő-testület** a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - **az első negyedév kivételével - negyedévenként**, **a döntése szerinti időpontokban,** de legkésőbb az éves költségvetési beszámoló elkészítésének határidejéig, december 31-i hatállyal **módosítja a költségvetési rendeletét.** Ha év közben az Országgyűlés - a helyi önkormányzatot érintő módon - a 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A fentiek alapján az Önkormányzat 2020. évi költségvetéséről szóló 2/2020. (III. 12.) önkormányzati rendelet módosítása szükséges, az előirányzat változásoknak, és a Magyar Államkincstár által közölt adatoknak (2. melléklet) megfelelően.

A rendeletmódosítás technikai, illetve végrehajtási jellegű. A költségvetési rendeletet módosító egyes tételek központi jogszabályokon, pályázati támogatásokon, illetve a Képviselő-testület rendeletein és határozatain alapulnak.

Madaras, 2020. szeptember 3.

Balla Csaba

polgármester

**Előzetes hatásvizsgálat a rendelettervezethez:**

**I. A tervezett jogszabály hatásai:**

a) társadalmi, gazdasági, költségvetési hatás:

- társadalmi hatása: jelentős,

- gazdasági hatása: jelentős,

- költségvetési hatása: jelentős

b) környezeti és egészségi következmények:

- nincs.

c) adminisztratív terheket befolyásoló hatások:

- az intézményeket terhelő adminisztratív hatása jelentős.

**II. A jogszabály megalkotásának szükségessége, a jogalkotás elmaradásának várható következményei:**

- a rendelet megalkotása kötelező,

- a rendelet elmaradásának következménye a jogszabály alkotás elmulasztása miatti törvényességi felhívás lehet.

**III. A jogszabály alkalmazásához szükséges feltételek:**

- a személyi feltétel: rendelkezésre áll.

- szervezeti feltétel: rendelkezésre áll.

- tárgyi feltétel: rendelkezésre áll.

- pénzügyi feltétel: rendelkezésre áll.

Madaras, 2020. szeptember 3.

Balla Csaba

polgármester